CELEX: 32008R0113
Language: lt
Date: 2008-02-06 00:00:00
Title: 2008 m. vasario 6 d. Komisijos reglamentas (EB) Nr. 113/2008, iš dalies keičiantis Reglamentą (EB) Nr. 1979/2006, nustatantį iš trečiųjų šalių importuotų konservuotų grybų tarifines kvotas ir nustatantį jos administravimą

7.2.2008   
            
            
               LT
            
            
               Europos Sąjungos oficialusis leidinys
            
            
               L 33/5
            
         
      KOMISIJOS REGLAMENTAS (EB) Nr. 113/2008
   2008 m. vasario 6 d.
   iš dalies keičiantis Reglamentą (EB) Nr. 1979/2006, nustatantį iš trečiųjų šalių importuotų konservuotų grybų tarifines kvotas ir nustatantį jos administravimą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. rugsėjo 26 d. Tarybos reglamentą (EB) Nr. 1182/2007, nustatantį konkrečias taisykles vaisių ir daržovių sektoriui, iš dalies keičiantį direktyvas 2001/112/EB bei 2001/113/EB ir reglamentus (EEB) Nr. 827/68, (EB) Nr. 2200/96, (EB) Nr. 2201/96, (EB) Nr. 2826/2000, (EB) Nr. 1782/2003 bei (EB) Nr. 318/2006 ir panaikinantį Reglamentą (EB) Nr. 2202/96 (1), ypač į jo 36 straipsnio 1 dalį,
   kadangi:
   
               (1)
            
            
               Komisijos reglamente (EB) Nr. 1979/2006 (2) reikalaujama importuojant Kinijos kilmės konservuotus grybus pagal GATT kvotą turėti kilmės sertifikatą.
            
         
               (2)
            
            
               Kilmės sertifikato reikalavimas buvo įvestas siekiant užtikrinti teisingą kvotos paskirstymą skirtingoms šalims tiekėjoms.
            
         
               (3)
            
            
               Dėl rinkos pokyčių dabar Reglamente (EB) Nr. 1979/2006 pateiktame kvotos paskirstyme nurodyta tik viena šalis tiekėja – Kinija. Visos kitos šalys tiekėjos priskiriamos kategorijai „kitos trečiosios šalys“. „Kitoms trečiosioms šalims“ skirtos kvotos panaudojimo lygis yra labai žemas.
            
         
               (4)
            
            
               Todėl kilmės sertifikatai yra nereikalingi ir supaprastinimo tikslais turėtų būti panaikinti.
            
         
               (5)
            
            
               Todėl Reglamentą (EB) Nr. 1979/2006 reikėtų atitinkamai iš dalies pakeisti.
            
         
               (6)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1979/2006 11 straipsnis ir II priedas yra panaikinami.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 6 d.
      
         
            Komisijos vardu
         
         Franco FRATTINI
         
         
            Pirmininko pavaduotojas
         
      
   
   
      (1)  OL L 273, 2007 10 17, p. 1.
   
      (2)  OL L 368, 2006 12 23, p. 91.